月夜 (刘方平)
更深月色半人家,北斗阑干南斗斜。
今夜偏知春气暖,虫声新透绿窗纱。
齐己【不睡】
永夜不欲睡,虚堂闭复开。却离灯影去,待得月光来。
落叶逢巢住,飞萤值我回。天明拂经案,一炷白檀灰。
十五夜望月 (王 建)
中庭地白树栖鸦,冷露无声湿桂花。
今夜月明入尽望,不知秋思落谁家。
其他名句
烟笼寒水月笼沙,夜泊秦淮近酒家。——《泊秦淮》杜牧
窗前明月光,疑是地上霜。——《静夜思》李白
天阶夜色凉如水,卧看牵牛织女星——唐·杜牧《秋夕》
午夜江声推月上,浪花如雪寺门前(郑元祜《寄金山普衲》)
明月有情还约我,夜来相见杏花梢(袁枚《春日杂诗》)
更深月色半人家,北斗阑杆南斗斜(刘方平《月夜》)
一夜梦游千里月,五更霜落万家钟(濮淙《闻梁蘧玉己寓京口》)